Cosmic Background Explorer

Cosmic Background Explorer (COBE) bola prvá americká družica, ktorá sa venovala kozmológii. Jej úlohou bolo presne zmerať infračervené a mikrovlnové pozadie prichádzajúce zo všetkých smerov, ktoré je pozostatkom po veľkom tresku. 

NASA vypustila družicu COBE v roku 1989 prostredníctvom nosnej rakety Delta. Na jej palube pracovali tri prístroje: DIRBE, prístroj na meranie difúzneho infračerveného žiarenia, spektrofotometer pre ďalekú infračervenú oblasť FIRAS, a DMR, diferenciálne mikrovlnné rádiometre. Prvé dva prístroje sú chladené kvapalným héliom (zásoba 650 litrov) na 2 K (−271 °C), detektor tretieho je udržovaný pri teplote okolo 140 K (−133 °C). Elektrickú energiu jej dodávali solárne panely. Merania z družice potvrdili správnosť teórie Veľkého tresku a navyše sa zistilo, že v teplote žiarenia, ktoré jej jeho pozostatkom, sú nepatrné rozdiely. Družica pozorovala až do roku 1993.

Iné projekty

Externé odkazy 
 Družica COBE v MEK

Kozmické observatóriá
Umelé družice Zeme
Infračervené teleskopy
Umelé družice USA
Program Explorer
Kozmonautika v 1989